A re linaha li ile tsa boela tsa memeloa ho iketela ho tšoara litlholisano tsa mohope oa lefatše o tla ba ka 2023. Mofumahali Mohau o re se seng sa bohlokoa se hlahelletseng moo ke bohlokoa bo ileng ba suptjoa, hore linaha li tsebe melao le maeloana e tsamaisang papali ea matsoho. Ho bile hoa totobatsoa bohlokoa ba ho khothaletsa basali ho nka karolo lipapaling ka kakaretso.
Lik’honthinente tse neng li emetsoe kopanong ena ke Afrika, Amerika, Europe, Asia le Oceania. O hlalositse kopano ena e bile teng moo Botswana nakong eo lipapali tsa lefatše tsa papali ea matsoho li ntseng li tsoela pele hona teng lehoja Lesotho le sa emeloa.
Mofumahali Mohau o re kamor’a tsena tsohle ba tlil’o sebetsa ka thata ho fumana Lesotho le nka karolo litlholisanong tse hlahlamang tsa mohope oa lefatše. “Re tla itokisetsa tsona le hoja tšehetso ea lichelete e le mathata,” ho rialo Mofumahali Mohau.